open-index/open-wikipedia-markdown huggingface dataset:
X (Kylie Minoguen albumi)

**X** on australialaisen poplaulaja Kylie Minoguen kymmenes studioalbumi. Se julkaistiin Yhdysvalloissa 26. marraskuuta 2007. Suomessa albumi ei noussut viralliselle albumilistalle, mutta oli viikon iTunesin ykkösenä. Albumilta on julkaistu singlenä kappaleet ”2 Hearts”, ”Wow”, ”In My Arms”, ”Cosmic”, ”All I See” ja ”The One”. ”Cosmic” julkaistiin Espanjassa, ”All I See” Yhdysvalloissa. Freemasons-yhtyeen remix ”The One” -kappaleesta jäi kuitenkin lopulta ilman fyysistä julkaisua Britanniassa.

## Kappalelista

## Poisjääneet kappaleet
* "White Diamond" (julkaistiin *White Diamond* -DVD:llä)
* "Love Is The Drug" (julkaistiin kokoelmalevyllä *Radio 1 Established 2967*)
* "I Don't Know What It Is" (julkaistiin singlen "2 Hearts" B-puolena)
* "King or Queen" (julkaistiin singlen "2 Hearts" B-puolena)
* "Carried Away" (julkaistiin singlen "Wow" B-puolena)
* "Cherry Bomb" (julkaistiin singlen "Wow" B-puolena)
* "Do It Again" (julkaistiin singlen "Wow" B-puolena)
* "Ruffle My Feathers" (esitettiin *[[KYLIEX2008|KylieX2008]]* -kiertueella)
* "Flower" (esitettiin *KylieX2008* -kiertueella)
* "That's Why They Write Love Songs" (esitettiin *KylieX2008* -kiertueella (vain Pariisissa))
* "Fall For You" (vuosi internetiin ennen levyn julkaisua)
* "Lose Control" (vuosi internetiin ennen levyn julkaisua)
* "In The Mood For Love" (tuottaja Mylo julkaisi kappaleen Myspace-sivullaan)
* "Spell of Desire" (tuottaja Mylo julkaisi kappaleen Myspace-sivullaan)

Internetiin vuosivat myös kappaleet ”Excuse My French” ja ”When The Cat's Away”, joita luullaan usein Kylien esittämiksi, mutta Kylien levy-yhtiön tiedotteen mukaan Kylie ei ole koskaan levyttänyt kappaleita, vaan kyseessä ovat alkuperäiset Kylielle toimitetut demoversiot.

## Listasijoituksia

## Julkaisuhistoria

## Lähteet

## Aiheesta muualla
*Kylie Minoguen virallinen sivusto
Busiris (mytologia)

**Busiris** ( tai *Bousiris*) oli kreikkalaisessa mytologiassa Egyptin kuningas, jolla kreikkalaiset luultavasti viittasivat Osirikseen. Hänet mainitaan Poseidonin ja joko Lysianassan tai Anippen pojaksi.

Kun Egyptissä oli vallinnut kuivuuden vuoksi nälänhätä yhdeksän vuoden ajan, kutsui Busiris kreikkalaisia tietäjiä auttamaan ongelman ratkaisemisessa. Thrasios tai Frasios ennusti, että sateet saapuisivat jälleen, jos kuningas uhraisi muukalaisen. Niin tämä ryhtyi uhraamaan vuosittain Zeukselle muukalaisen, aloittaen ennustuksen antajasta. 

Myöhemmin Busiris yritti uhrata myös Herakleen tämän ollessa etsimässä hesperidien omenaa, mutta tämä mursi kahleensa, ja surmasi sekä kuninkaan että tämän pojan Amfidamaan.

Sofisti Polykrates kirjoitti retorisen *Busiriksen puolustuksen*, johon Isokrates vastasi omalla puheellaan *[[Busiris (Isokrates)|Busiris]]*.

## Lähteet

## Aiheesta muualla
Luettelo heettiläisten kuninkaista

Tämä on **luettelo heettiläisten kuninkaista**. Vähää-Aasiaa, nykyistä Turkkia vanhalla ajalla kansoittaneiden heettiläisten kuninkaiden hallitusajat tunnetaan vain epätarkasti, ja kaikkia heettiläisiä kuninkaita ei tiedetä, sillä säilyneet savitaulut ovat puutteellisia. Heettiläisten keskivaltakunnasta tiedetään vain vähän.. McMahanin mukaan Hattusili II ja Tudhaliya III hallitsivat käänteisessä järjestyksessä, Tudhalija III ennen Hattushilia.

## Hatit

## Vanha valtakunta

## Keskivaltakunta, valtataistelun aika

## Uusi valtakunta

## Lähteet
*McMahon, G., *Hittite History*, Biblical Archaeologist 52 (1989), 62–77

### Viitteet

## Aiheesta muualla
*Hittites.info
Tapsan tahdit

**Tapsan tahdit** on Nokialla vuosittain heinäkuun lopussa pidettävä merkittävä kotimaisen kevyen musiikin tapahtuma. Se on saanut nimensä Tapio Rautavaarasta, joka on syntynyt Nokialla vuonna 1915. Ensimmäisen kerran tapahtuma järjestettiin vuonna 1987. Kävijöitä on ollut 2020-luvulla vuosittain noin 30&nbsp;000. Tapahtumassa jaetaan Iskelmä-Finlandia-palkinto.

Tapahtumaa ei järjestetä kesällä 2026, koska sitä halutaan uudistaa. Musiikkitapahtumien järjestämiskustannukset ovat nousseet ja yleisö ei halua ostaa pääsylippuja ennakkoon. Lähes neljäkymmentä vuotta yhtäjaksoisesti pidetty monipäiväinen tapahtuma ilmaisine oheisohjelmineen järjestettiin vuoteen 2010 asti Nokian kaupungin omana työnä ja sen jälkeen sen tuotanto kilpailutettiin. Nokia puolitti 2024 tapahtuman saaman vuotuisen tuen 60&nbsp;000 eurosta 30&nbsp;000 euroon. Sen lisäksi kaupunki on maksanut Iskelmä-Finlandian voittajalle palkintorahan 15&nbsp;000 euroa.

## Lähteet

## Aiheesta muualla
*Virallinen verkkosivu
Pekka Himanka

**Pekka Himanka** (s. 17. lokakuuta 1943 Kalajoki) on suomalainen iskelmälaulaja ja muusikko, jonka esitykset ovat vanhan tanssimusiikin tyylisiä ja usein nostalgisen maalaisaiheisia. 

Hänen aktiivinen muusikonuransa alkoi 22-vuotiaana. Hän suoritti vuonna 1967 radioesiintyjien diplomin. Levylaulajan uransa hän aloitti vuonna 1968 Unto Jutilan säveltämällä ”Kalajokivalssilla”. 

Himangan tunnetuin levytys on valssi ”Kankaan kaunis Katriina” vuodelta 1975,  Vimpelin seudulta muistiin merkitty kansantarina, jonka Saukki muokkasi iskelmätekstiksi. Muita menestyskappaleita ovat muun muassa ”Maailman valot”, ”Variksen saappaat” ja ”Viimeinen tukkilainen” sekä ”Simpeleen siiat ja Parikkalan piiat”. Pääosan Himangan levytyksistä sovitti Sven Nygård.

Himanka kierteli useiden orkestereiden mukana Suomessa ja Ruotsissa ja vieraili myös Pohjois-Amerikassa. Hänellä oli myös radio- ja tv-esiintymisiä ja oma konsertti Finlandia-talossa. Hän on levyttänyt kaikkiaan 266 kappaletta. Nykyisin Himanka viettää eläkepäiviä rantatilallaan Kalajoella.

Himangasta on tehty tv-dokumentti *Kalajoen Pekka*. 

## Diskografia
### Studioalbumit
* 
* 
* 
* 
* 
* 
* 
* 
* 
* 

### Kokoelma-albumit
* , levyllä mukana Pekka Himanka, Lasse Kuusela, Pauli Lehtola ja Reijo Salminen
* 
* 
* 

## Lähteet
* Tony Latva - Petri Tuunainen: Iskelmän tähtitaivas. 500 suomalaista viihdetaiteilijaa (WSOY, 2004). 

### Viitteet

## Aiheesta muualla
*
Harmaamerimetso

**Harmaamerimetso** (*Phalacrocorax gaimardi*) on Etelä-Amerikan länsirannikolla ja eteläosassa laajalla alueella, mutta harvalukuisena, esiintyvä merimetsolaji. 

## Koko ja ulkonäkö
Linnun keskikoko täysikasvuisena on noin 75&nbsp;cm ja sen tunnistaa erityisesti valkeasta kaulasepel-laikusta ja tummemman selkäpuolen helmimäisestä kirjailusta. Muutoin pää, kaula ja vatsa on harmaa. Linnulla on ohut keltainen nokka, jonka juuressa on pesimäaikana verenpunainen laikku. Kirkkaanpunaiset räpylät paljastuvat linnun sukeltaessa. Pesimäaikana lajilla on päässään pitkiä valkoisia haituvia. Sukupuolet ovat samannäköiset

## Levinneisyys
Lintua tavataan Etelä-Amerikan länsirannikolla ja eteläkärjestä. Tyynenmeren puolella arvioitiin olevan vuonna 2007 12–13&nbsp;000 yksilöä aina Macabi-saarilta Perussa Chiloé-saarille asti Chilen etelärannikolla. Atlantin puolella arvioitiin samaan aikaan olevan noin 2&nbsp;200 lintua Puerto Deseadosta Monte Leonin kansallispuistoon saakka ja ajoittain Santa Cruzin maakunnassa Magalhãesinsalmessa Argentiinassa.

Populaatio on pienenemässä, mutta sitä tavataan laajalla alueella. Lajia uhkaavat munien keräily, El Ninon aiheuttamasta meren lämpötilan noususta johtuvat muutokset meren eliöstökannassa sekä lisääntyvän kalastuselinkeinon myötä takertuminen kalastajien välineisiin.

## Elinympäristö
Lintu on merenrannoilla ja rannikon läheisillä saarilla pesivä paikkalintu. Se suosii kivisiä, luoksepääsemättömiä ja kallioisia jyrkänteitä pesimiseen. Ruokansa se hankkii kylmistä ja matalista, eliörikkaista merialueilta. Esiintyy useimmiten yksilöinä, mutta voi esiintyä joskus myös pieninä parvina.

## Lisääntyminen
Lintu pesii yksittäisinä pareina tai pieninä yhdyskuntina rannikoilla ja guanopitoisilla saarilla. Pesä kootaan merikasveista ja se on yleensä rantajyrkänteiden tasanteilla tai rantakallioiden koloissa ja onkaloissa.

## Ravinto
Harmaamerimetso syö pääasiassa kalaa.

## Lähteet
Allan Arbus

**Allan Franklin Arbus** (15. helmikuuta 1918 – 19. huhtikuuta 2013) oli yhdysvaltalainen näyttelijä. Hän esitti psykiatri Tri. Sidney Freedmania televisiosarjassa *[[M.A.S.H. – armeijan liikkuva kenttäsairaala|M*A*S*H]]*. 

Arbus, jolla oli juutalaista sukutaustaa, syntyi New Yorkissa. Paitsi televisiossa, hän teki työtä myös useissa elokuvissa. Hän oli vuodesta 1941 naimisissa maailmankuulun valokuvaaja Diane Arbusin kanssa. Pari sai ennen eroamistaan 1959 kaksi lasta. 

Arbus eli vuodesta 1977 uusissa naimisissa Mariclare Costellon kanssa, ja parilla oli yksi lapsi. Vuoden 2006 Diane Arbusia käsittelevässä Steven Shainbergin elokuvassa *[[Fur]]* Allan Arbusin osan esittää Ty Burrell.

## Lähteet

## Aiheesta muualla
*
Ahti Lampi

**Ahti Lampi** (s. 17. marraskuuta 1938 Lohja) on suomalainen tanssimuusikko ja iskelmälaulaja. Varsinaiselta ammatiltaan hän on automaalari. Hän aloitti keikkailun vuonna 1963 eri orkestereiden solistina lähinnä kotiseudullaan läntisellä Uudellamaalla. Vuonna 1980 hän voitti mestaruuden Lappeenrannan humppafestivaaleilla yhtyeen *Humppa ja tangopojat* kanssa. 

Ahti Lampi sai vuonna 1980 levytettäväkseen Vexi Salmen parodiamielessä sanoittaman ja Heikki Annalan säveltämän melankolisen kappaleen *Elämän valttikortit*, josta tuli suurmenestys Reijo Kallion *Yksinäisen* vanavedessä. Molemmat laulut kuvastavat omalta osaltaan 1970- ja 1980-lukujen vaihteen yhteiskunnallisia oloja: työttömyys oli käynyt Suomessa siihenastisessa huipussaan, maaseutu oli maaltapaon jäljiltä entistä tyhjempi, kymmeniätuhansia suomalaisia oli muuttanut paremman elämän toivossa Ruotsiin ja etenkin lähiöiden ja pienten paikkakuntien keskiolutkuppiloissa istui suurin joukoin työttömiä tuopin ääressä. Suosioon tulleet itsetilitysiskelmät, joista osa oli suoranaisia valitusvirsiä, purkivat varsinkin joutilaiksi jääneiden miesten tuntoja.  

Vexi Salmi kertoi myöhemmin kirjoittaneensa *Elämän valttikortit* hieman naureskellen, sillä hänen tekstinsä ihmisellä meni niin huonosti, *"ettei kenelläkään voi oikeasti niin huonosti mennä"*. Salmen mukaan Lampi, jonka levytuottaja Seppo Matintalo löysi saamansa vihjeen perusteella lohjalaisesta tanssipaikasta Tanhuhovista, levytti laulun kuitenkin vakavasti ja samoin yleisö otti sen täysin tosissaan. Levyn myyntiä siivitti myös Markus Heikkerön ottama albumin kansikuva, jossa Lampi istui puistonpenkillä keskellä syksyistä maisemaa. Raha-automaattiyhdistyksen tilaston mukaan *Elämän valttikortit* oli yksi levyautomaattien soitetuimmista levyistä alkuvuonna 1981.

Myös Lammen kaksi myöhempää albumia saivat hyvän vastaanoton. Kolmannen albumin nimikkokappale *Kannaksen poikia* tuli tutuksi *Syksyn sävelen satoa* -ohjelmasta vuonna 1984. Lampi ei levyttänyt ainuttakaan käännösiskelmää, vaan kaikki hänen kappaleensa olivat kotimaista tuotantoa, useimmiten Toivo Kärjen ja Vexi Salmen kynästä. 

Lammella riitti oman yhtyeen kanssa menestystä ja keikkoja ympäri Suomea 1980-luvun loppupuolelle saakka. Vuonna 1987 Lampi jätti keikkailun ja meni rakennuksille töihin ja maalariksi. Nykyisin hän on eläkkeellä ja jatkaa laulamista mieskuorossa.

## Diskografia
### Studioalbumit
* 
* 
* 

### Kokoelma-albumit
* 

## Lähteet
* 

### Viitteet

## Aiheesta muualla
* 
*Diskografia 1978-1997
Heikki Lahtinen

**Heikki Tapani Lahtinen** (s. 23. joulukuuta 1947 Ruovesi) on suomalainen kilpakävelijä. 

Syksyllä 2007 Lahtinen voitti 50 kilometrin kävelyn Suomen mestaruuden 59-vuotiaana, minkä johdosta hänestä tuli kaikkien aikojen vanhin Suomen mestari. Vuosina 2005 ja 2006 Lahtinen saavutti SM-pronssia. Vuonna 2005 hän voitti 10 kilometrin kävelyssä 55-vuotiaiden Euroopan-mestaruuden Ruotsin Eskilstunassa. SM-viesteissä hän on saavuttanut 3&nbsp;×&nbsp;5&nbsp;000 metrin kävelyviestissä hopeaa vuosina 2005, 2008 ja 2009 sekä pronssia vuosina 1997, 2003, 2004 ja 2010 (vuonna 2010 3&nbsp;×&nbsp;3&nbsp;000 metriä). Hänellä on lisäksi lukuisia veteraanisarjojen SM-mitaleita.

Lahtinen edustaa tamperelaista Ikurin Virettä.

## Henkilökohtaiset ennätykset
* 3 000 m kävely: 12.37,0 Orivesi 14. kesäkuuta 1987 (ulkorata), 13.40,8 Kuortane 20. maaliskuuta 1999 (halli)
* 5 000 m kävely: 21.44,9 1987 / 25.49,1 Tampere 2. elokuuta 2007 (ulkorata), 21.48,00 Turku 17. helmikuuta 1990 (halli) 
*10 000 m kävely: 45.07,8 5. syyskuuta 1987 (ulkorata)
*10 km kävely: 48.10 Raisio 17. huhtikuuta 1993
*20 km kävely: 1.33.33 Pihtipudas 20. kesäkuuta 1987
*50 km kävely: 4.48.44,3 Lahti 17. syyskuuta 1995

## Lähteet
*
Lisa De Vanna

**Lisa De Vanna** (s. 14. marraskuuta 1984) on australialainen jalkapalloilija.

De Vanna pelasi Australian maajoukkueessa sadannen maaottelunsa kesäkuussa 2015. Vuoden 2004 olympiakisoissa hän pelasi neljä ottelua ja teki maalin 1–2-tappioon päättyneessä puolivälieräottelussa Ruotsia vastaan. Kiinassa pelatuissa vuoden 2007 MM-kilpailuissa hän oli joukkueensa paras maalintekijä. Kaikissa kolmessa alkulohko-ottelussa hän tuli kentälle vasta ottelun puolivälissä mutta teki kaksi maalia Ghanaa ja yhden maalin Norjaa vastaan. Puolivälierässä Brasiliaa vastaan hän pelasi koko ottelun ja teki yhden maalin mutta Australia hävisi ottelun 2–3. Vuoden 2011 MM-kilpailuissa hän pelasi neljä ottelua ja teki voittomaalin alkulohko-ottelussa Päiväntasaajan Guineaa vastaan. Vuoden 2015 MM-kilpailuissa De Vanna pelasi viisi ottelua puolivälieriin yltäneessä joukkueessa ja teki alkulohkossa maalin Yhdysvaltoja ja Ruotsia vastaan. Vuoden 2019 MM-kilpailuissa hän kahdessa alkulohko-ottelussa.

De Vanna on vuoden 2019 MM-kilpailujen päättyessä pelannut 150 maaottelua ja tehnyt niissä ennätykselliset 47 maalia.

De Vanna on kotimaansa seurojen lisäksi edustanut useita yhdysvaltalaisia ja ruotsalaisia seuroja. Vuodesta 2017 hän on pelannut Sydney FC:ssä.

## Lähteet

## Aiheesta muualla

* Lisa De Vanna Australian palloliiton sivuilla
Harry Judd

**Harry Mark Christopher Judd** (s. 23. joulukuuta 1985 Chelmsford, Essex, Englanti). On brittiläisen pop-yhtyeen McFlyn rumpali. McFly nousi kuuluisuuteen kun Busted-niminen bändi otti McFlyn mukaan kiertueelleen 2004. Judd myös soittaa rumpuja Bustedin "Crashed The Wedding" - kappaleessa.

Juddin perheeseen kuuluu äiti, isä sekä kaksi sisarusta, veli ja sisko. 
Hänen lempibändeihinsä kuuluvat muun muassa The Used, Blink-182, The Beatles sekä The Who.
Danny Jones

**Daniel "Danny" Alan David Jones**, tunnetaan myös nimellä **Danny Jones** (s. 12. maaliskuuta 1986 Bolton, Englanti, Iso-Britannia) laulaa ja soittaa kitaraa McFly-yhtyeessä, johon kuuluvat myös Tom Fletcher (kitara ja laulu), Harry Judd (rummut) sekä Dougie Poynter (basso).

Danny Jonesin perheeseen kuuluvat vanhemmat Kathy ja Alan, sekä 2 vuotta vanhempi sisko, Vicky. Jones kasvoi ja kävi koulua Boltonissa. Häntä kiusattiin, koska hän oli musikaalinen. Myöhemmin Jones kirjoitti kappaleen "Not Alone" kokemuksistaan. Danny on myös kirjoittanut World Trade Centerin tapahtumien jälkeen kappaleen "Silence of the city".

Danny Jones opiskeli Bury Collegessa, mutta kuitenkin keskeytti opiskelunsa McFlyn luodessa uraa. Jones muutti yhteen Tom Fletcherin, Harry Juddin ja Dougie Poynterin kanssa Lontoon läheisyyteen. He asuivat yhdessä noin 3 vuotta. Danny Jones on vastuussa suurimmasta osasta McFlyn kappaleiden lyriikoista Tom Fletcherin kanssa ja McFly onkin saanut peräti 7 #1 hittiä Isossa-Britanniassa. Danny Jones on voittanut lukuisia palkintoja McFlyn kanssa, mutta yksilönä hänet on valittu mm. parhaimman näköiseksi mieheksi. Hän on vasenkätinen, mutta soittaa kitaraa kuten oikeakätiset. 

## Aiheesta muualla
*McFly virallinen kotisivu
Seuratanssi

**Seuratanssiksi** tai **sosiaalitanssiksi** kutsutaan paritanssin muotoja, joissa tavoitteena ei ole kilpailusuoritus tai tekninen edistyminen, vaan yhdessäolo ja viihtyminen. Sosiaalitanssissa tanssi-illan aikana tanssitaan yleensä useamman eri parin kanssa, ja tanssijat ovat usein toisilleen ennestään tuntemattomia. 

Seuratanssia harrastetaan Suomessa aktiivisesti erityisesti lavatansseissa, rock'n'swing-tansseissa, bachatassa ja salsassa.

## Katso myös
* Tanssi: Seuratanssi

## Lähteet

## Aiheesta muualla

* Yleistietoa seuratanssista (Suomen tanssipalvelin)
Neil Kaplan

**Neil Kaplan** (s. 9. maaliskuuta 1967 Bayonne, New Jersey, Yhdysvallat) on yhdysvaltalainen ääninäyttelijä ja koomikko.

## Ura
Kaplan on näytelllyt Optimus Primen roolia sarjassa *[[Transformers: Robots in Disguise]]*. Sitä ennen hän kuitenkin esiintyi useissa Power Rangers -aiheisissa sarjoissa 2000-luvun alussa. Kaplan on myös dubannut animesarjoja ja elokuvia, kuten Digimon, Yojimbo of the Wind ja Yukikaze. 2000-luvulla hän on tehnyt enimmäkseen äänirooleja videopeleihin, muun muassa vuoden 2006 Justice League Heroes videopelin Gorilla Groddin roolissa. Kaplan näytteli *[[StarCraft II: Wings of Liberty]]ssä* Tychus Findlayn ääntä.

## Aiheesta muualla
* TV.com
Ilkka Heikkinen

**Ilkka Heikkinen** (s. 13. marraskuuta 1984 Rauma) on suomalainen entinen jääkiekkopuolustaja. Pelaajaurallaan hän pelasi Jääkiekon SM-liigassa Rauman Lukossa, HIFK:ssa ja Turun Palloseurassa. Hän pelasi SM-liigassa 489 runkosarjaottelua ja teki näissä 232 (75+157) tehopistettä. NHL:ssä hän pelasi 7 ottelua ja KHL:ssä 106 runkosarjaottelua.

## Ura
### Seurajoukkueura
Lukon kasvatti Heikkinen pelasi ensi kertaa SM-liigassa kaudella 2003–2004. 20 liigaottelua tehoin 0+1 pelannut raumalainen pääsi pelaamaan ykköspuolustajaparissa Lukko-legenda Erik Hämäläisen kanssa. Edellisellä kaudella hän oli pelannut ensimmäiset miesten ottelunsa Mestiksen UJK:ssa, jossa oli ollut lainasopimuksella kauden 2002–2003 loppuun. Kauden 2003–2004 aikana Heikkisen tie vei ensin takaisin juniorijoukkueeseen, kunnes hän sai loppukaudeksi siirron Mestiksen TuToon.

Kauden 2004–2005 alussa Heikkinen ei mahtunut Lukon kokoonpanoon, joten hänet lähetettiin jälleen vuokralle Mestikseen. Hän pelasi KooKoossa neljä ottelua, kunnes Lukko kutsui hänet takaisin Jaakko Harikkalan loukkaannuttua. Heikkinen sai loppukaudesta vastuuta Lukossa 48:n ottelun ajan ja pelasi myös pudotuspeleissä. Kaudet 2005–2006 ja 2006–2007 sujuivat Lukossa hyvin ja kaudeksi 2007–2008 Heikkinen siirtyi HIFK:hon.

Ensimmäisellä HIFK-kaudellaan Heikkinen teki heti henkilökohtaisen piste-ennätyksensä: 37 pistettä. Seuraavallakin kaudella Heikkinen teki 34 pistettä, minkä ansiosta kaudella 2008–2009 hän oli SM-liigan kolmanneksi eniten pisteitä tehnyt puolustaja. Toukokuussa 2009 NHL-seura New York Rangers ilmoitti, että joukkue on tehnyt sopimuksen Heikkisen kanssa. Syyskuun puolivälissä Rangers lähetti hänet farmijoukkueeseensa Hartford Wolf Packiin. NHL:ssä Heikkinen pelasi kauden aikana seitsemän ottelua, ja pääosa kaudesta meni Wolf Packissa, AHL:ssä. Kaudeksi 2010–2011 hän palasi Eurooppaan, kun hän teki sopimuksen KHL-joukkue Sibir Novosibirskin kanssa.

Heikkinen oli Novosibirskin tehokkain puolustaja tehtyään 22 pistettä 49 ottelussa. Hän jätti kuitenkin seuran kauden jälkeen ja siirtyi Elitserienin Växjö Lakersiin. Växjössä Heikkinen teki 55 ottelussa 33 pistettä ja oli jälleen joukkueensa tehokkain puolustaja. Hän oli koko liigan puolustajien pistepörssissä toinen Brynäsin Ryan Gundersonin jälkeen ja voitti maalitilaston 18 osumallaan. Kauden jälkeen Heikkinen vaihtoi kuitenkin jälleen joukkuetta, kun hän solmi vuoden sopimuksen Sveitsin pääsarjan HC Luganoon kanssa.

Kaudeksi 2019–2020 Heikkinen teki sopimuksen Lukon kanssa.

### Maajoukkueura
Heikkinen pääsi edustamaan Suomea miesten tasolla ensimmäisen kerran kaudella 2007–2008. Hän pelasi ensin Channel One Cupissa, Moskovassa, ja myöhemmin LG Hockey Gamesin kahdessa ottelussa, kun hänet valittiin korvaamaan loukkaantunutta Pekka Saravoa.

## Tilastot

## Lähteet
*
*
*
*

### Viitteet
Tel Avivin yliopisto

**Tel Avivin yliopisto** (; , lyhennys: TAU) on julkinen yliopisto Tel Avivin kaupungissa Israelissa. Se on perustettu vuonna 1956.

Yliopistossa on noin 30&nbsp;000 opiskelijaa, joista 14&nbsp;000 oli maisteri- tai tohtoriopiskelijoita. Yliopistossa on yhdeksän eri tiedekuntaa.

Vuonna 2017 kansainvälinen Shanghain Jiao Tong -yliopiston ARWU-yliopistoranking luokitteli Tel Avivin yliopisto sijalle 101.–150. maailmassa. Se oli tässä vertailussa maansa korkeatasoimpia korkeakouluja, samoin koko Lähi-idän ja Länsi-Aasian arvostetuimpia yliopistollisia oppilaitoksia.

## Alumnit
* Etgar Keret
* Ilan Ramon
* Ghil'ad Zuckermann

## Lähteet

## Aiheesta muualla
Sinoe

**Sinoe** on yksi Liberian viidestätoista piirikunnasta. Se sijaitsee maan eteläosassa Atlantin rannalla. Sinoen pinta-ala on 10&nbsp;254 km². Vuonna 2007 piirikunnassa arvioitiin asuvan 85&nbsp;063 asukasta. Sinoe on pääosin kristittyjen asuttamaa aluetta; suurimmat etniset ryhmät ovat krut ja sapot. Piirikunnan hallintokeskus on Greenvillen kaupunki. 

## Lähteet
Kellokosken vesitorni

**Kellokosken vesitorni** on vesitorni Tuusulassa Kellokosken taajamassa. Se valmistui vuonna 1961 ja on tilavuudeltaan 488 kuutiometriä. Vesitornin säiliötä kannattaa kahdeksan noin 15 metrin korkuista pilaria, vesitornin kokonaiskorkeus on noin 25 metriä. Sisäänkäynti vesitorniin käy säiliön sivulla olevasta pohjaltaan suorakaiteen muotoisesta porrastornista, joka on päällystetty teräspoimulevyllä samaan tapaan kuin lieriömäinen säiliöosakin. Vesitorni on saneerattu 2003. Se kuului pitkään Kellokosken sairaalan alueeseen, ja luovutettiin Tuusulan kunnalle vuonna 2001.

Tornin on suunnitellut Maa ja Vesi Oy ja urakoinut Vesto.

## Lähteet
Isyysvapaa

**Isyysvapaa** on isälle myönnettävä vapaa. Suomessa se lakkautettiin elokuussa 2022 perhevapaauudistuksen myötä, kun vanhempainvapaat muutettiin sukupuolineutraaleiksi. Sitä ennen Suomessa vapaan pituus oli 54 arkipäivää, josta enintään 18 arkipäivää pystyi käyttämään samaan aikaan kuin lapsen äiti viettää äitiysvapaata tai vanhempainvapaata. Työntekijä sai isyysvapaata palkallisena tai palkattomana, mitkä ehdot määräytyivät eri aloilla voimassa olevien työehtosopimusten mukaan. Isällä oli myös oikeus hakea Kansaneläkelaitokselta isyysrahaa. Isyysrahan saanti edellytti, että hän oli asunut 180 päivää Suomessa välittömästi ennen lapsen laskettua syntymäaikaa ja että hän oli lapsen äidin kanssa avioliitossa tai asuu samassa taloudessa. Myös adoptioisällä oli oikeus isyysrahaan. Isyysrahan määrä laskettiin yleensä verotuksessa vahvistettujen työtulojen mukaan. Isyysrahaa maksettiin kuitenkin 15,20 euroa jokaiselta arkipäivältä isyysvapaalla olevalle isälle, joka suorittaa samanaikaisesti ase- tai siviilipalvelusta.

Isyysvapaata pidettiin 1–4 jaksossa äitiys- ja vanhempainrahakauden aikana. Arkipäiviksi laskettiin kaikki päivät lukuun ottamatta sunnuntaita ja juhlapyhiä. Isyysvapaasta oli ilmoitettava työnantajalle viimeistään 2 kuukautta ennen aiottua vapaata, tai mikäli jakson pituus on enintään 12 arkipäivää, yhtä kuukautta ennen.

## Lähteet

## Aiheesta muualla
*Isyysvapaa
Gräfsnäsin linna

**Gräfsnäsin linna** () on rauniolinna Gräfsnäsin taajamassa Alingsåsin kunnassa Ruotsin Länsi-Götanmaalla. Linna rakennettiin 1550-luvulla ja se korvasi Loholmin linnan. Se toimi Leijonhufvudin aatelissuvun kantalinnana. Linna paloi kolmesti, vuosina 1634, 1734 ja 1834. Viimeisimmän tulipalon jälkeen linnaa ei enää jälleenrakennettu. Linnan rauniot konservoitiin 1900-luvulla. 

## Lähteet

## Aiheesta muualla

* Linnan historiaa
Live Encounters

**Live Encounters** on Deep Purplen live-DVD, joka on taltioitu Puolassa Katowicessa kesäkuussa 1996. 

## Kappaleet
#Fireball
#Maybe I’m a Leo
#Ted the Mechanic
#Pictures of Home
#Black Night
#Cascades I’m Not Your Lover / Steve Morse’s solo"
#Sometimes I Feel Like Screaming
#Woman from Tokyo
#Rosa's Cantina
#Smoke on the Water
#Jon Lord’s solo
#When a Blind Man Cries
#Speed King
#Perfect Strangers
#Hey Cisco
#Highway Star

+

* Yhtyeen jäsenten haastattelut vuodelta 2004 (Gillan, Glover, Morse, Paice)

## Kokoonpano
* Ian Gillan – laulu, lyömäsoittimet
* Roger Glover – basso
* Jon Lord – urut, kosketinsoittimet
* Steve Morse – kitara
* Ian Paice – rummut

## Aiheesta muualla
* ''Live Encounters'' discogs.com -sivustolla
Perihelion

**Perihelion** on Deep Purplen live-DVD, joka on taltioitu Sunrise-teatterissa Miamissa Floridassa vuonna 2001.

## Kappaleet
#Woman from Tokyo
#Ted the Mechanic
#Mary Long
#Lazy
#No One Came
#Sometimes I Feel Like Screaming
#Fools
#Perfect Strangers
#Hey Cisco
#When a Blind Man Cries
#Smoke on the Water
#Speed King
#Hush
#Highway Star
#End Credits

+

* Kulissien takana
* Haastatteluja

## Kokoonpano
* Ian Gillan – laulu, lyömäsoittimet
* Roger Glover – basso
* Jon Lord – urut, kosketinsoittimet
* Steve Morse – kitara
* Ian Paice – rummut

## Aiheesta muualla
* ''Perihelion'' discogs.com -sivustolla
Jukka Ruhanen

**Jukka Ruhanen** (s. 16. huhtikuuta 1971 Mikkeli) on entinen suomalainen jalkapalloilija. Hän oli pelipaikaltaan oikea laitahyökkääjä, mutta pelasi uransa loppupuolella myös laitapuolustajana ja keskikentän keskustassa.

Ruhanen pelasi ensimmäisen liigaottelunsa Mikkelin Palloilijoiden paidassa 4. lokakuuta 1987 TPS:aa vastaan. Hän ehti MP:ssa saavuttaa SM-hopeaa ja pronssia ennen siirtymistään FC Jazziin kaudeksi 1994. Ruhanen edusti porilaisseuraa kaksi kautta, josta hän siirtyi kaudeksi 1996 Valkeakosken Hakaan. Hakassa Ruhanen voitti kolme Suomen mestaruutta ja kaksi Suomen cupia. Kauden 2002 jälkeen Ruhanen lähti Englantiin maan alasarjoissa Ryman Premier Leaguessa pelanneeseen Canvey Island FC:hen. Hän ei kuitenkaan sopeutunut Englantiin, joten seuran ja Ruhasen sopimus purettiin maaliskuussa 2003.  Ruhanen ehti edustaa Canvey Islandia kuudessa sarjaottelussa. Hänen seuraava seuransa oli MyPa, jota hän edusti kauden 2003. Kausina 2004 ja 2005 Ruhanen edusti vielä Someron Voimaa toimien pelaajavalmentajanakin.
Ruhanen on toiminut uransa jälkeen Valkeakosken Hakan juniorivalmennuksessa.

Suomen maajoukkueessa Ruhanen pelasi 14 maaottelua tehden kolme maalia.

Ruhanen edusti Suomea myös futsalissa pelaten maajoukkueessa kaksi ottelua.

## Lähteet
Tamar

**Tamar** voi tarkoittaa:

## Paikkoja
* Tamar, joki Cornwallin ja Devonin rajalla Englannissa;
* Tamar, joki Tasmanian saarella Australiassa.

## Henkilöitä
* Tamar, heprean- ja armeniankielinen nimi;
* Tamar, Raamatun hahmo, Juudan miniä
* Tamar (1160–1213), Georgian kuningatar 1184–1213
* Tamar Abakelia (1905–1953), georgialainen kuvanveistäjä, lavastussuunnittelija ja kuvittaja
* Tamar (mytologia), jumalatar georgialaisessa mytologiassa

## Laivoja
* HMS Tamar (P233), Britannian kuninkaallisen laivaston ulkovartiolaiva.
Oni

**Oni** voi tarkoittaa ainakin seuraavia asioita:

* oni (Ⴍ, ⴍ tai ო), georgialainen kirjain
* Oni, japanilaisen mytologian demoni
* Onin piirikunta, piirikunta Georgiassa
* Oni, kaupunki Georgiassa
* *[[Oni (tietokonepeli)|Oni]]*, vuonna 2000 julkaistu videopeli
* Oni Press, sarjakuvakustantamo
* Office of Naval Intelligence (ONI), Yhdysvaltain laivaston virasto
Gare de l’Est

**Gare de l'Est** on rautatieasema Ranskan pääkaupungissa Pariisissa. Se on yksi kaupungin suurimmista ja vanhimmista rautatieasemista. Aseman läpi kulkee vuosittain noin 34 miljoonaa matkustajaa. Se avattiin vuonna 1849.

## Historia
Rautatieaseman avasi vuonna 1849 Compagnie du chemin de fer de Paris à Strasbourg. Asema kantoi tuolloin nimeä *Embarcardère de Strasbourg*. Nykyisen nimensä asema sai vuonna 1854, kun uusi linja Mulhouseen avattiin. Asemaa uudistettiin ja laajennettiin vuosina 1885, 1900 ja 1931. 4. lokakuuta vuonna 1883 rautatieasemalta lähti ensimmäinen Idän pikajuna kohti Istanbulia.

## Lähteet
Gare de Lyon

**Gare de Lyon** on rautatieasema Ranskan pääkaupungissa Pariisissa. Se on nimetty Lyonin kaupungin mukaan, jonka varrella useat asemalta lähtevät kaukojunat pysähtyvät. Ranskan valtion rautatieyhtiön SNCF:n junat suuntaavat asemalta eteläiseen ja itäiseen Ranskaan. Asemalla on myös paikallisjuna- ja RER-liikennettä. Sitä palvelee samanniminen metroasema.

Rautatieasema valmistui vuonna 1847 välisenä aikana arkkitehti Marius Toudoiren suunnitelmien pohjalta. Sitä uudistettiin 1900-luvun vaihteessa. Nykyisin rautatieaseman läpi kulkee vuosittain noin 83 miljoonaa matkustajaa. Mm. Mr. Bean lomailee -elokuvassa on Gare de Lyon esiintynyt kuvauspaikkana.

## Lähteet
Gare d’Austerlitz

**Gare d’Austerlitz** on rautatieasema Ranskan pääkaupungissa Pariisissa. Se sijaitsee Seinen vasemmalla rannalla, Pariisin kaakkoisosassa. Rautatieaseman läpi kulkee vuosittain noin 25 miljoonaa matkustajaa. Se on avattu vuonna 1840. Vuosina 1865–1868 sitä laajennettiin arkkitehti Pierre-Louis Renaudin suunnitelmien pohjalta. 

Rautatieasema on nimetty nykyään Tšekin tasavallan alueella sijaitsevan Austerlitzin mukaan, jossa Napoleonin ranskalaiset joukot kukistivat venäläisten ja itävaltalaisten yhdistetyn armeijan vuonna 1805 (Austerlitzin taistelu).
Classic Albums: Deep Purple – Machine Head

**Classic Albums – Machine Head** on dokumentti Deep Purplen *[[Machine Head (albumi)|Machine Head]]* -albumin teosta. Siinä haastatellaan yhtyeen jäseniä ja albumin tekoon osallistuneita henkilöitä sekä kriitikoita. Mukana on myös harvinaisempaa live- ja kuvamateriaalia. 

## Aiheesta muualla
* 
* ''Classic Albums: Deep Purple – Machine Head'' discogs.com -sivustolla
Live in Montreux 2006

**Live in Montreux 2006** on Deep Purplen Montreux’n jazzfestivaaleilla 2006 taltioitu live-DVD.

## Sisältö

**DVD 1:**

*"Pictures of Home" 
*"Things I Never Said" 
*"Strange Kind of Woman" 
*"Rapture of the Deep" 
*"Wrong Man" 
*"The Well-Dressed Guitar" 
*"Kiss Tomorrow Goodbye" 
*"When a Blind Man Cries" 
*"Lazy" 
*"Keyboard Solo" 
*"Space Truckin'" 
*"Highway Star" 
*"Smoke on the Water" 
*"Hush" (mukana Michael Bradford) 
*"Too Much Fun" (jam) (mukana "Funky" Claude Nobs) 
*"Black Night"

**DVD 2:**

*"Fireball" 
*"I Got You Number" 
*"Strange Kind of Woman" 
*"Kiss Tomorrow Goodbye" 
*"Rapture of the Deep" 
*"Wrong Man" 
*"Lazy" 
*"Perfect Strangers" 
*"Highway Star" 
*"Smoke on the Water"

## Muusikot

*Don Airey: kosketinsoittimet
*Ian Gillan: laulu, lyömäsoittimet
*Roger Glover: basso
*Steve Morse: kitara
*Ian Paice: rummut
Beatrice Straight

**Beatrice Whitney Straight** (2. elokuuta 1914 – 7. huhtikuuta 2001) oli yhdysvaltalainen näyttelijä. Hän teki töitä sekä televisiossa, teatterissa että elokuvissa ja sai vuonna 1953 Tony-palkinnon.

Straightin tunnetuin elokuvarooli oli menestyselokuvassa *[[Kasvot kuvaruudussa]]* (1976). Hän voitti sillä samana vuonna Parhaan naissivuosan Oscar-palkinnon.

Straight sairastui vanhoilla päivillään Alzheimerin tautiin ja kuoli keuhkokuumeeseen Los Angelesissa, Kaliforniassa 86-vuotiaana.

## Lähteet
Den utvalde

**Den utvalde** on vuonna 2005 valmistunut ruotsalainen jännityselokuva, jonka ovat ohjanneet Martin Söder ja Eric Donell.

## Juoni
Älykkääksi osoittautunut poliisikorkeakoulukokelas Johan on juuri valmistautumassa koulusta, kun Uppsalan yliopistolla alkaa tapahtua outoja murhia. Johan kirjoittautuu yliopistoon tutkiakseen tapauksia paremmin.

## Rooleissa
* Andreas Wilson – Johan
* Björn Granath – Erik Swahn
* Julia Dufvenius – Amanda
* Eric Donell – Joakim
* Vanna Rosenberg – Lotta
* Eric Johansson – Tomas
* Leif Andrée – Linkan
* Philip Zandén – Kjell
* Sten Ljunggren – Göransson
* Nina Gunke – Johanin äiti
Laurentin sarja

Kompleksisen funktion *f*(*z*) **Laurentin sarja** pisteen *c* ympäristössä on

f(z)=\sum_{n=-\infty}^\infty a_n(z-c)^n, 

missä luvut a_n ovat vakioita. Vakiot määritellään viivaintegraalilla, joka on Cauchyn integraalikaavan yleistys:

a_n=\frac{1}{2\pi i} \oint_\gamma \frac{f(z)\,dz}{(z-c)^{n+1}}.\, 

Laurentin sarjan julkaisi vuonna 1843 Pierre Alphonse Laurent, jonka mukaan se sai nimensä. Sen on mahdollisesti jo 1841 ensimmäisenä keksinyt Karl Weierstrass, mutta hän ei julkaissut sitä.

## Lähteet

## Kirjallisuutta
* 
* 
*
Lee Grant

**Lyova Haskell Rosenthal** eli **Lee Grant** (s. 31. lokakuuta 1925) on yhdysvaltalainen Oscar-palkittu näyttelijä.

Grant syntyi New Yorkissa Itä-Euroopan juutalaisille vanhemmille. Hän harrasti jo lapsena tanssimista ja tuli nuorena tunnetuksi Broadwaysta. Hän sai varhaisesta sivuroolistaan elokuvassa *Lain vartija* (1951) Oscar-ehdokkuuden ja Cannesin parhaan naisnäyttelijän palkinnon. 

Grant joutui 1950-luvulla Hollywoodin mustalle listalle. Hän jatkoi uraansa teatterissa ja sai myöhemmin roolistaan *[[Peyton Place]]* -sarjassa Emmy-palkinnon. Elokuvanäyttelijänä hän sai Mustan listan lakkauttamisen jälkeen useita Oscar-palkintoehdokkuuksia ja myös voitti sen vuonna 1975 parhaasta naissivuosasta. Kyseinen kunnia tuli roolista elokuvassa *[[Shampoo (elokuva)|Shampoo]]*. Muiden tunnettujen roolien joukkoon lukeutuu Alexin äidin Sophien rooli Philip Rothin romaaniin pohjautuvassa elokuvassa *[[Portnoyn tauti (elokuva)|Portnoyn tauti]]* (1972). 

Grant tuli tunnetuksi myös ohjaajana, ja hänen dokumenttinsa *Down and Out in America* voitti Oscarin vuonna 1986. Hän on vieraillut sarjassa *[[Columbo]]*.

Grant on ollut kahdesti naimisissa. Hänen tyttärensä Dinah Manoff on äitinsä tavoin kuuluisa näyttelijä.

## Lähteet
Vakuutustutkinto

**Vakuutustutkinto** (vakuutustutkinto, VTS) on vakuutusalalla työskenteleville tarkoitettu tutkinto, joka suoritetaan tenttimällä. Tutkinto ei ole alalla pakollinen, mutta vakuutusalan työnantajat arvostavat sen suorittamista. Tutkinto antaa yleiskuvan vakuutusalasta ja eri vakuutuslajeista. Vakuutusalan työehtosopimuksen mukaan tutkinnon suorittaneille maksetaan palkkaan VTS-lisää. Se on ollut toukokuusta 2024 alkaen 86 euroa kuukaudessa. 

Vakuutustutkinnon suorittaminen vaatii yhteensä kahdeksan tentin läpäisemistä. Kaikille pakolliset aineet ovat vakuutusoppi, riskienhallinta, vakuutusten markkinointi ja asiakaspalvelu sekä vakuutustalous. Muut neljä tenttiä voi valita vapaasti seuraavista vaihtoehdoista: työeläkevakuutus, omaisuuden vakuuttaminen, kuljetusvakuutus, työtapaturma- ja ammattivakuutus, moottoriajoneuvovakuutukset, sosiaaliturva, vapaaehtoinen henkilövakuutus ja vastuuvakuutus. Tutkinnon laajuus on ainevalintojen mukaan 17–21,5 opintopistettä. Tutkinnon suoritusaika on kaksi vuotta, ja tenttiminen tulee aloittaa kuuden kuukauden sisään tutkintoon ilmoittautumisesta, jolloin tutkinnon kokonaissuoritusaika on enimmillään kaksi ja puoli vuotta.

Tutkinnon järjestää Aalto University Executive Education Oy yhdessä Vakuutustutkintolautakunnan kanssa. Tenttejä voi suorittaa joustavasti kuukausittain järjestettävien suorituspäivien aikana. 

## Aiheesta muualla

FINVA
Suomen Sosialistinen Nuorisoliitto

**Suomen Sosialistinen Nuorisoliitto** (SSN) oli suomalainen poliittinen nuorisojärjestö. Liitto perustettiin Suomen Sosialidemokraattisen Puolueen nuorisojärjestöksi vuonna 1921, kun puolueen kannattajat irtautuivat kommunistien hallitsemasta Suomen Sosialidemokraattisesta Nuorisoliitosta (SSN). Järjestö tunnettiin aluksi nimellä Suomen Sosialidemokraattinen Työläisnuorisoliitto (STL) ja vuodesta 1950 nimellä Suomen Sosialidemokraattinen Nuorisoliitto (SSN). Viimeiseksi jääneeseen muotoon nimi vaihdettiin vuonna 1971.

## Historia
Sosiaalidemokraatit irtautuivat SSN:stä alkuvuonna 1921, kun järjestö liittyi helmikuussa enemmistöpäätöksellä Kommunistiseen nuorisointernationaaliin. Sisällissodan jälkeen nuorisoliitossa vähemmistöön jääneet SDP:n kannattajat eivät hyväksyneet tätä, ja uusi työläisnuorisoliitto perustettiin toukokuussa. Hämeenlinnassa pidettyyn kokoukseen lähetti edustajansa 38 osastoa ja 20 muuta ilmaisi sille tukensa kirjallisesti. Vuoden 1921 loppuun mennessä työläisnuorisoliittoon oli kerääntynyt noin 3&nbsp;000 nuorta, kun SSN:n jäsenmäärä oli yli&nbsp;10 000.

STL teki läheistä yhteistyötä vuonna 1923 perustetun Sosialistisen nuorisointernationaalin kanssa. Vuonna 1943 STL perusti Nuoret Kotkat sosiaalidemokraattien varhaisnuorisojärjestöksi.

Vuonna 1959 SDP:n oppositio sai nuorisoliitossa enemmistön ja siitä tuli Työväen ja Pienviljelijäin Sosialidemokraattisen Liiton nuorisojärjestö. SDP:n kannattajat perustivat uuden Sosialidemokraattisen nuorison keskusliiton (SNK). SSNL toimi 1980-luvun alkuun asti ja se teki viime vuosinaan yhteistyötä Sosialistisen Työväenpuolueen kanssa.

Vuonna 1981 SSN päätti yhdistyä Suomen Demokraattiseen Nuorisoliittoon. Yhdistämisasiakirjan mukaan liiton osastot siirtyivät SDNL:n alaisuuteen vuoden loppuun mennessä. Järjestöjä yhdistivät muun muassa vaatimukset laajan demokraattisen nuorisoliikkeen kehittämisestä, radikaaleista toimintamuodoista, työväenluokan maailmankatsomuksen omaksumisesta, asemäärärahojen vastustamisesta sekä ideologisen ja poliittisen luokkataistelun yhdistämisestä.

## Puheenjohtajia ja pääsihteereitä

### Puheenjohtajat

*Vihtori Huhta 1921–1922
*Kyösti Salminen 1922–1928
*Arvi Hautamäki 1928–1931
*Aleksi Lehtonen 1931–1940
*Rafael Paasio 1940–1945
*Viljo Kuukkanen 1947–1953
*Antti Hietanen 1953–1959

### Pääsihteerit

*B. J. Salminen 1921
*Venla Kallio 1922
*Vihtori Huhta 1922
*Kalle Kukkonen 1923–1929
*Sulo Manninen 1929–1943
*Lasse Jaakkola 1943–1945
*Toivo Ehn 1945
*Kalevi Vatanen 1945–1947
*Tapio Manninen 1947–1949
*Uuno Nokelainen 1949–1951
*Antti Hietanen 1951–1953
*Pekka Ylivuori 1953–1956
*Pentti Kymensalo 1956–1959

## Lähteet
*

### Viitteet
Kaisu

**Kaisu** on suomalainen naisen etunimi. Se oli alun perin Kaisa-nimen hellittelymuoto. Kaisa tulee Katariinan kautta antiikin Kreikan Katharine-nimestä, joka tarkoittaa puhdasta ja viatonta. Kaisu viettää nimipäivää 25. marraskuuta yhdessä Katrin, Kaijan, Katjan, Kaisan, Katin, Kaarinan, Riinan, Katariinan ja Katriinan kanssa. Kaisu on otettu almanakkaan vuonna 1984.

Marraskuuhun 2025 mennessä Kaisu-nimen oli saanut 5&nbsp;446 suomalaista.

## Tunnettuja Kaisuja

* Kaisu Eronen (s. 1973), pesäpalloilija
* Kaisu Eskelinen (s. 2000), kuulantyöntäjä
* Kaisu Försti (s. 1933), harmoninsoittaja ja mestaripelimanni
* Kaisu Heikkilä (1918–2002), muotisuunnittelija ja vaatetusalan yrittäjä
* Kaisu Juusela (s. 1943), kielitieteilijä
* Kaisu Kaarima (1915–2024), kieltenopettaja, yksi pitkäikäisimmistä suomalaisista
* Kaisu Karvala (s. 1970), teknologiavaikuttaja
* Kaisu Kasi (s. 1932), näytelmäkirjailija
* Kaisu Klemetti (s. 1946), graafinen suunnittelija
* Kaisu Koivisto (s. 1962), kuvataiteilija
* Kaisu Lahikainen (s. 1956), kirjallisuuden suomentaja, toimittaja ja äidinkielenopettaja
* Kaisu Leppänen (1904–1993), näyttelijä
* Kaisu Liuhala (1949–2020), musiikkituottaja ja sanoittaja
* Kaisu Mikkola (1942–2018), toimittaja ja kulttuurivaikuttaja
* Kaisu Pato-Oja (1913–1996), opettaja ja kirjailija
* Kaisu-Leena Piela (1926–2011), radiotoimittaja
* Kaisu Pitkälä (s. 1956), erikoislääkäri ja professori
* Kaisu Puuska-Joki (1907–1996), radiokuuluttaja
* Kaisu Rehbinder (1940–2013), taidegalleristi
* Kaisu-Mirjami Rydberg (1905–1959), toimittaja, kirjailija ja poliitikko, SDP:n ja SKDL:n kansanedustaja
* Kaisu Sirviö (s. 1954), kuvataiteilija ja taidegraafikko
* Kaisu Snellman (1898–1992), Oxfordin ryhmäliikkeeseen ja MRA-liikkeeseen osallistunut opettaja
* Kaisu Virkkunen (1919–1996), opettaja, yksi Suomen ensimmäisen Steiner-koulun perustajista
* Kaisu Vuoristo (1947–1969), näyttelijä ja malli
* Kaisu Weckman (1921–2008), SKDL:n kansanedustaja, Kansaneläkelaitoksen johtaja

## Lähteet
* 
* Nimipäiväalmanakka 2007

### Viitteet
Gianna Maria Canale

**Gianna Maria Canale** (12. syyskuuta 1927 &ndash; 13. helmikuuta 2009) oli italialainen näyttelijä.

Canale syntyi Reggio di Calabriassa ja sijoittui toiseksi vuoden 1947 Miss Italia -kilpailussa. Hänen tunnetuimpiin elokuvarooleihinsa kuuluu osa elokuvassa *I vampiri* (1957). Sen ohjaajana toimi Riccardo Freda, joka oli näyttelijättären aviomies kuolemaansa, aina vuoteen 1999 saakka. 

Canale ja Freda menivät naimisiin Brasiliassa, jossa pari asui lyhyesti. Canale vetäytyi elokuva-alalta vuonna 1964.

## Elokuvia
* *[[Voittamaton Herkules]]*, 1958
* *[[Maciste contro il vampiro]]*, 1961
* *[[Il conquistatore di Corinto]]*, 1961
* *[[Spartacuksen poika]]*, 1962
* ''Il leone di San Marco, 1963

## Aiheesta muualla
*
World in Conflict

**World in Conflict** (lyhyesti **WiC**) on Massive Entertainmentin kehittämä ja Sierra Entertainmentin julkaisema reaaliaikainen taktiikkapeli, joka on julkaistu vuonna  Microsoft Windowsille.

## Pelaaminen
Pelissä ovat osapuolina Neuvostoliitto, Yhdysvallat ja Nato. Yksinpelissä pelataan Yhdysvaltain tai Naton joukoilla Neuvostoliittoa vastaan, kun taas moninpelissä kaikki kolme osapuolta ovat pelattavia. Lisäosassa *[[World in Conflict: Soviet Assault]]* Neuvostoliitto on ainoa käytössä oleva osapuoli. 

Pelissä on neljä erilaista aseryhmää: ilmavoimat, jalkaväki, panssarijoukot ja tulitukijoukot. Jokaiselle roolille ominaisia yksiköitä voi tilata vain, jos on valinnut kyseisen roolin. Kuitenkin eri rooleista voi tilata kyseisen roolin kevyimpiä yksiköitä, vaikka ei olisi valinnutkaan ko. roolia.

## Juoni
Peli sijoittuu vaihtoehtohistorialliseen vuoteen 1989. Neuvostoliitto on yllättäen hyökännyt Seattleen, tarkoituksenaan ajaa Yhdysvallat pois Euroopan taisteluista. Pelaaja ohjaa kapteeni Parkeria, joka komentaa eversti Sawyerin alaisena pientä komppaniaa.

## Vastaanotto
Peli on saanut GameSpotin arvostelussa arvosanaksi 9.5/10.

## Lähteet

## Aiheesta muualla
* 
* Virallinen kotisivu 
* Modeihin ja karttoihin erikoistunut wiki  
* WICapedia, World in Conflict wiki
People Need Love

**People Need Love** on ruotsalaisen Abba-yhtyeen musiikkikappale vuodelta 1972. Kappaleen sävelsivät ja sanoittivat Benny Andersson ja Björn Ulvaeus. Se julkaistiin seitsentuumaisena singlenä kesäkuussa 1972 ja sisällytettiin yhtyeen ensimmäiselle studioalbumille *[[Ring Ring (albumi)|Ring Ring]]*, joka julkaistiin maaliskuussa 1973. Singlen b-puolena on ”Merry-Go-Round”.

”People Need Love” on Abban jäsenten ensimmäinen yhteinen single. Yhtyettä ei ollut vielä perustettu, eikä sellaista ollut tarkoituskaan perustaa, kun kappaletta työstettiin. Kyse oli alkuaan Benny Anderssonin ja Björn Ulvaeuksen singlestä, jolla vieralivat Agnetha Fältskog ja Anni-Frid Lyngstad. Yhtye mainitaan singlejulkaisun kannessa nimellä Björn & Benny, Agnetha & Anni-Frid.

”People Need Love” menestyi Ruotsissa kohtalaisen hyvin ja nousi yhdistetyn single- ja albumilistan sijalle 17. Hieman myöhemmin single julkaistiin Tanskassa, Länsi-Saksassa, Itävallassa, Ranskassa ja Uudessa Seelannissa. Lisäksi Playboy-levymerkki julkaisi sen Yhdysvalloissa, Kanadassa ja Filippiineillä. Menestys Ruotsin ulkopuolella oli vaatimatonta.

## Lähteet
Täydellinen sotilas

**Täydellinen sotilas** () on vuonna 1992 ensi-iltansa saanut toimintaelokuva. Elokuvan ohjasi Roland Emmerich ja sen pääosissa ovat Jean-Claude Van Damme ja Dolph Lundgren.

Suomessa elokuvan ensi-ilta oli 27. marraskuuta 1992.

## Juoni
Elokuva kertoo kahdesta valiosotilaasta, Luc Deverauxista ja Andrew Scottista. He kuuluvat salaiseen, sotilaalliseen valiojoukkoon, joka tunnetaan nimellä ”Täydelliset sotilaat”. Sotilaita on muokattu geneettisesti erittäin kestäviksi ja voimakkaiksi, minkä lisäksi heidän muistinsa on pyyhitty. Erään tehtävän aikana monien vuosien takaiset tapahtumat kuitenkin muistuvat sotilaiden mieleen. Tämä kaivaa vanhat kaunat pinnalle eikä Deverauxin ja Scottin yhteenotolta voida välttyä.

## Näyttelijät

## Kuvaukset
Elokuva kuvattiin pääosin eri puolilla Arizonan osavaltiota, kuten Ashforkissa, Chloridessa, Clarkdalessa, Cottonwoodissa, Kingmanissa, Prescottissa ja Sedonassa.

## Jatko-osat
**[[Täydellisen sotilaan paluu]]* (*Universal Soldier: The Return*, 1999)
**[[Universal Soldier: Regeneration]]* (2009)
**[[Universal Soldier: Day of Reckoning]]* (2012)

## Epäviralliset jatko-osat
**Universal Soldier 2: Brothers in arms* (1998)
**Universal Soldier 3: Unfinished business* (1999)

## Arvostelut

## Lähteet

## Aiheesta muualla
*Leffatykin arvostelu
Outi Hovatta

**Outi Leena Lemmikki Hovatta** (o.s. **Suvanto**; s. 3. tammikuuta 1946 Helsinki) on suomalainen lääketieteen professori. Hän on maailman tunnetuimpia kantasolututkijoita. Hovatta valmistui lääketieteen lisensiaatiksi Helsingin yliopistosta vuonna 1970, väitteli 1973 ja erikoistui naistentauteihin ja synnytyksiin 1978. Uransa alkuvaiheessa hän kehitti hedelmöityshoitoja ja perusti Väestöliiton lapsettomuusklinikan, jossa työskenteli vuosina 1986–1997.

Hedelmöityshoidoista Hovatta jatkoi kantasolututkimuksiin. Hän oli pitkään professorina Tukholman Karoliinisessa instituutissa. Vuoden 2005 alussa hän siirtyi Tampereen yliopiston kudosteknologiaan erikoistuneeseen yksikköön Regeaan. Outi Hovatan ympärille Regeaan muodostettiin huipputason tutkimusryhmä, joka toimi tiiviissä yhteistyössä sekä kotimaisten että useiden kansainvälisten tutkimusryhmien kanssa.  Hän oli mukana geneetikkoryhmässä, joka vuonna 2015 löysi Karoliinisessa sairaalassa niitä geenejä, jotka aktivoituvat ensimmäisinä päivinä hedelmöityksen jälkeen.

Hänelle myönnettiin J. W. Runebergin palkinto vuonna 2013.

Outi Hovatan lapset ovat näyttelijä-laulaja Vuokko Hovatta, tutkija Talvikki Hovatta, muusikko ja ekonomi Ville Hovatta, tutkija ja käyttäytymisgenetiikan professori Iiris Hovatta.

## Lähteet
Aigars Fadejevs

**Aigars Fadejevs** (27. joulukuuta 1975 – 17. joulukuuta 2024) oli latvialainen 20 kilometrin ja 50 kilometrin kävelijä.

Aigars Fadejevs sijoittui vuoden 1996 Atlantan olympialaisissa kuudenneksi. Vuonna 1998 hän saavutti 20 kilometrillä hopeaa Euroopan-mestaruuskilpailuissa. Vuonna 2000 Fadejevs saavutti olympiahopeaa Sydneyn olympialaisissa.

## Henkilökohtaiset ennätykset
* 20 kilometrin kävely: 1.19.25
* 50 kilometrin kävely: 3.43.18

## Lähteet
* 

### Viitteet
Suomen Harmonikkaliitto

**Suomen Harmonikkaliitto r.y.**, (*SHL*), () on harmonikkamusiikin harrastajien järjestö, jonka tarkoituksena on "kehittää monipuolista harmonikkamusiikin harrastusta".

## Jäsenyys
Liiton jäseninä oli vuonna 2007 noin 5&nbsp;000 harmonikansoittajaa ja harmonikkamusiikin ystävää, sekä noin sata alueellista harmonikkakerhoa. Liitto julkaisee neljä kertaa vuodessa ilmestyvää jäsenlehteä, jonka levikki oli vuonna 2007 noin 5&nbsp;000 kappaletta.

## Historia
Yhdistys on perustettu vuonna 1952. Hanuri-lehti on perustettu vuonna 1973.

## Organisaatio
Liiton toimintaa ohjaavat liittovaltuusto ja liittohallitus. Vuonna 2007 hallituksen puheenjohtajana toimi Kimmo Mattila ja yhdistys toimi yhteistyössä ja samoissa tiloissa Suomen harmonikkainstituutin kanssa Ikaalisissa.

## Lähteet

## Aiheesta muualla
* Suomen Harmonikkaliiton kotisivut
Nitrobentseeni

**Nitrobentseeni** on orgaaninen yhdiste (aromaattinen yhdiste), joka on huoneenlämmössä (20&nbsp;°C) palavaa olomuodoltaan vaaleankeltaista nestettä, joilla on karvasmantelia tai kengänkiilloketta muistuttava haju. Sen kemiallinen kaava on C6H5NO2. Nitrobentseenista käytetään myös nimitystä *nitrobentsoli* ja *mirbanöljy.*

Nitrobentseenin moolimassa on 123,11&nbsp;g/mol, sulamispiste 5&nbsp;°C, kiehumispiste 211&nbsp;°C, tiheys 1,205&nbsp;g/cm3, hajukynnys 0,018&nbsp;ppm, leimahduspiste 88&nbsp;°C (c.c.), itsesyttymislämpötila 480&nbsp;°C ja CAS-numero 98-95-3. Nitrobentseeni liukenee veteen 20&nbsp;°C:n lämpötilassa 0,2&nbsp;g/100&nbsp;ml. Nitrobentseeni liukenee myös etanoliin, asetoniin, bentseeniin ja eetteriin.

Nitrobentseeni reagoi kiivaasti joutuessaan tekemisiin voimakkaiden hapettimien tai pelkistimien sekä vahvojen happojen tai typen oksidien kanssa. Tästä saattaa seurata palo- tai räjähdysvaara. Aine muodostaa palaessaan  myrkyllisiä ja syövyttäviä huuruja, jotka sisältävät typen oksideja.

Nitrobentseeniä käytetään aniliinin ja eräiden muiden orgaanisten kemikaalien valmistuksessa sekä erityisesti lähtöaineena väriaineteollisuudessa hydratsobentseenin, bentsidiinin, m-kloorinitrobentseenin, m-nitrobentseenisulfonihapon ja metaniilihapon valmistuksessa  sekä selluloosaeetterien liuottimena.

## Ympäristö- ja terveysvaikutukset

Lyhytaikainenkin altistuminen aineelle voi aiheuttaa vaikutuksia veressä, johtaen hapenkuljetukseen osallistumattoman verenpunan muodon methemoglobiinin muodostumiseen. Tämän seurauksena altistuminen voi aiheuttaa tajunnantason laskua jopa viiveellä. Pitkäaikaisesta tai toistuvasta altistumisesta aineelle voi seurata vaikutuksia veressä, pernassa ja maksassa. Nitrobentseeni voi imeytyä elimistöön hengitysteitse, ihon läpi tai nieltynä. Työministeriön päätöksen 1044/91 mukaan nitrobentseenista katsotaan olevan vaaraa perimälle, sikiölle ja lisääntymiselle. Aine on mahdollisesti ihmisessä syöpää aiheuttavaa.

Aine on haitallista vesieliöille.

## Lähteet
*
*Kemian työsuojeluneuvottelukunta (KETSU): Nitrobentseeni

### Viitteet

## Aiheesta muualla

*PubChem: Nitrobenzene 
*Human Metabolome Database (HMDB): Nitrobenzene 
*Toxin, Toxin Target Database (T3DB): Nitrobenzene 
*Kyoto Encyclopedia of Genes and Genomes (KEGG): Nitrobenzene 
*ChemBlink: Nitrobenzene